kardosdrur/scandi-wiki huggingface dataset:
Busy Philipps

Elizabeth Jean Philipps (født 25. juni 1979 i Oak Park, Illinois i USA), kendt professionelt som Busy Phillips er en amerikansk TV-skuespiller, bedst kendt for sine biroller i tv-serien Freaks and Geeks, Dawson's Creek og Cougar Town.

Tidlige liv 
Philipps blev født i Oak Park, Illinois i USA. Hendes forældre gav hende tilnavnet Busy fordi hun som spædbarn altid var i bevægelse. Kælenavnet hang ved og det står endda på hendes kreditkort, men ikke hendes kørekort (som hun siger i en episode af Wendy Williams 12-7 -10). Hun gik på Chaparral High School i Scottsdale, Arizona. Hun gik Loyola Marymount University på samme tid som Linda Cardellini (hendes medspiller i Freaks and Geeks) og tidligere kæreste Colin Hanks.

Karriere 
Philipps arbejdede på en legetøjs-messen som en real-life Barbie før hendes show-business debut. Hendes første store rolle var som rollen som Kim Kelly i Freaks and Geeks, hvor hun optrådte i 17 af 18 episoder (med undtagelse af episoden med titlen "Chokin '& Tokin'"). Hun fik senere sin filmdebut i komedien The Smokers i 2000, samt forskellige andre gæsteoptrædener på tv.

I 2001 fik Philipps rollen som Audrey Liddell i teenageserien Dawson's Creek. Hun var en del af serien i to sæsoner (5 og 6), og var med i 46 episoder før serien sluttede i 2003. For hendes rolle som Audrey fik Philipps en Teen Choice Award nominering i kategorien "TV – Choice Sidekick". 

Philipps dukkede senere op i to film, Home Room (2002) og White Chicks (2004). Hun blev derefter castet sitcom'en Love, Inc., i en rolle som oprindelig var ment til at skulle være spillet af Shannon Doherty.  Serien varede i en sæson (2005-2006) før den blev annulleret. I 2006 fik Philipps en stor tilbagevendende rolle som den kristne Hope Bobeck i Skadestuen, før hendes karakter blev sendt til Sydamerika for at "opfylde sin kristne mission". 

Under graviditeten med sit første barn, filmede Philipps scener til Terminator: The Sarah Connor Chronicles.  Philipps havde også en kort optræden i filmen Han er bare ikke vild med dig (2008), og for tiden spiller hun rollefiguren Laurie Keller i tv-serien Cougar Town.

Personlige liv 
Philipps har værte gift med manuskriptforfatter Marc Silverstein siden 2007. Sammen har de datteren Birdie Leigh Silverstein, født 13. august 2008. Skuespillerinden Lizzy Caplan er gudmor til Birdie.

Philipps er gudmor til Matilda Rose Ledger, datter af skuespilleren Heath Ledger og skuespiller Michelle Williams, skuespiller Jake Gyllenhaal er gudfar.

Filmografi 
 I Feel Pretty (2018)
 The Gift (2015)
 A Case of You (2013)
 Kvinde på spring (2011)
 En ægte mand (2008)
 White Chicks (2004)

Referencer

Eksterne henvisninger 

 
 

Skuespillere fra Illinois
Arkæologisk illustration

En arkæologisk illustration er en form for teknisk illustration, der gengiver materiale fra en arkæologisk kontekst i grafisk form.

Der findes en række forskellige typer af arkæologiske illustrationer. Herunder:

 Kartografi: Ved hjælp af opmåling fremstilles udgravningsplaner, hvor placeringen af elementer som søgegrøfter, stolpehuller og fundne genstande kan ses. Også spredningskort over bestemte genstandstyper eller andet hører herunder.
 Fotografering: Bruges både oversigt over arkæologiske udgravninger, genstande og landskaber. Luftfotografing benyttes jævnligt.
 Genstandstegning: Tegning af arkæologisk genstande efter vedtagne normer; som oftest i sort-hvid. Formålet er at skabe illustrationer, der er velegnede til reproduktion, og som tydeligt viser genstandens konstruktion, dekorative detaljer m.m.
 Fortolkende og rekonstruerende illustrationer: Visualiserer resultatet af de arkæologiske undersøgelser. Fx hvordan et jernalderhus har set ud, eller hvordan en hel landsby har set ud.

Historisk udvikling 
Brugen af arkæologisk illustrationer begyndte tidligt. Særligt genstandstegninger har en rig udviklingshistorie som et helt uundværligt element i tiden før fotografiet, men også i dag spiller de en stor rolle.

I Danmark leverede Jon Skonvig i 1600-tallet tegninger til Ole Worms værk Monumenta Danica. Hans tegninger af fx Jellingstenene bærer præg af, at han ikke har formået at gengive motiverne nøjagtigt. Langt mere nøjagtige tegninger leverede Søren Abildgaard i 1700-tallet, men naturalistiske, detaljerede tegninger kom først til i 1800-tallet. Her udmærkede personer som Jacob Kornerup, Julius Magnus-Petersen og A.P. Madsen sig i takt med at arkæologien som videnskab udviklede sig og flere oversigtsværker med gengivelser af fortidsminder og arkæologiske genstande blev udgivet.

Noter 

Illustration
Grafisk design
Berregaard

Berregaard er en uddød dansk brevadelsslægt.

Historie 
Justitsråd og borgmester i Thisted, Enevold Nelsen Berregaard (1653-1734) til Kølbygård blev adlet 19. august 1726 og oprettede et stamhus. Han havde sønnerne, borgmester i København, senere amtmand Christian Frederik Berregaard (1683-1750) til Kølbygård, som købte Borreby og var gift med Jytte Worm (datter af Willum Worm), samt oberstløjtnant Frederik Berregaard (4. september 1685 – 26. april 1724) til Ørslev Kloster, som med udmærkelse tjente i Den Spanske Arvefølgekrig og i Den Store Nordiske Krig, og som ægtede Marie de Lasson (1702-1747), datter af Peder Thøgersen de Lasson til Rødslet.

Frederik Berregaard til Ørslev Kloster var fader til højesteretsassessor og envoyé Frederik Berregaard (1724-1757), som døde barnløs.

Christian Frederik Berregaard til Kølbygård var fader til Villum Berregaard (1717-1769), højesteretsjustitiarius, amtmand, Hvid Ridder mm., og Else Berregaard (19. juli 1715 i Roskilde – 24. maj 1793 i Glückstadt), som var gift med konferensråd Carl Brandt til Teichhof (1696-1738).

Villum Berregaards søn, Frederik Berregaard (1751-1805) til Kølbygård og Vesløsgård, var kammerherre og ritmester, men tog afsked 1772, da han nægtede at forrette tjeneste ved sin fætter, Enevold Brandts, henrettelse. Han var gift i 1. ægteskab med Sophie Antoinette Auguste Sehested (3. april 1757 i Brudager – 21./22. februar 1787 på Kølbygård), datter af Anders Sehested (1720-1799) til stamhuset Broholm, og havde børnene:
 Anders Sehested Berregaard (17. juli 1779 på Kølbygård – 2. oktober 1815 på Frederiks Hospital), premierløjtnant, gift 1. med Charlotte Sophie Becker, 2. med Thalia Marie Motzfeldt Fremming
 Beata Antoinette Augusta Berregaard (25. september 1780 på Kølbygård – 22. november 1843 på Rosenvold), gift med Christian Jens lensgreve Rantzau (1777-1828)
 Henrik Berregaard (1783-1876), oberstløjtnant og kammerherre
 Peter Pultz Berregaard (17. februar 1784 på Kølbygård – 28. november 1835, begravet 3. dec. 1835 fra Vor Frue Kirke, København), ritmester, senere toldbetjent, gift 1. med Edel Margrethe Falkenskiold, 2. med Anna Susanne Krautler
 Frederik Michael Berregaard (1. maj 1785 på Kølbygård – 12. december 1826), gift med Adolphine Sigfriede von Oldeland
I 2. ægteskab var han gift med den første hustrus søster Ida Wilhelmine Sehested (30. juli 1766 på Broholm – 11. marts 1839 i København). Børn:
 Nielsine Petrine Jensine "Sinna" Frederikke Berregaard (11. januar 1795 i Slagelse – 20. marts 1874 i København)

Henrik Berregaard var fader til:
 Frederik Villum "Wilhelm" de Berregaard (20. maj 1819 – 9. juni 1892), skovrider og kammerjunker
 Ferdinand Henrik Berregaard (1827-1902), kammerherre og oberst og slægtens sidste mand
 Antoinette Marie Christiane de Berregaard (2. november 1834 – 22. august 1903)

Kilder 
 Danmarks Adels Aarbog 1919.
 Vor Frue Kirke, Sokkelund, København. Kirkebog 1835-1853, opslag 6.

 
Adelsslægter fra Danmark
Handelsforter i Ghana

Handelsforter i Ghana er en samlebetegnelse for en række verdensarvs-fortidsminder i det vestafrikanske land Ghana, bestående af 9 forter og 2 slotte. Disse 11 anlæg er kun et udvalg af det samlede antal af sådanne forter. Anlæggene er spor efter europæisk arkitektur, og repræsenterer et materielt minde om den før-koloniale tid på Guldkysten, dengang europæere og afrikanere udviklede handelsforbindelser til gensidig nytte. Fredelig handel vekslede med våbenbrug; her blev der indgået mange forskellige alliancer fra 1400-tallet til 1800-tallet. 

Handelsforterne var særlig knyttet til slavehandel og trekantshandel. Europæiske slaveskibe trafikerede en rute som startede i europæiske havne med kurs mod handelsforter i Afrika, for så at sejle over Atlanterhavet til Amerika eller Karibien, og til slut tilbage til Europa. Sejlskibene udnyttede vind og strøm effektivt på denne måde, og de havde last på alle tre etaper. Våben og andre varer blev transporteret fra Europa til Afrika, slaver var hovedlast vestover til Amerika, og sukker var vigtigste last tilbage til Europa. 

Listen over handelsforter er opstillet af UNESCO i 1979, og er ikke komplet. 

De fleste forter er bygget af briter, franskmænd, nederlændere, portugisere og danskere, men her er også spor efter den kortvarige svenske koloniaktivitet fra 1649-58 og 1660-63: Den svenske Guldkyst. 

Danmark, eller Danmark-Norge havde 6 såkaldte handelsforter på Guldkysten, og ingen af disse er med på UNESCOs liste. Det vigtigste danske fort var Christiansborg (fort), som i dag ligger i Accra, Ghanas hovedstad, og blev, indtil 2013 brugt til regeringskontorer.

UNESCOs liste fra 1979
 Elmina Castle, Elmina
 Fort Saint Antony, Axim
 English Fort (Fort Vrendenburg), Komenda
 Fort Metal Cross, Dixcove
 Fort San Sebastian, Shama
 Fort Batenstein, Butri
 Fort St. Jago (Fort Conraadsburg), Elmina
 Fort Amsterdam, Abandze
 Fort Patience (Fort Leysaemhyt), Apam
 Cape Coast Castle, Cape Coast
 Fort Good Hope (Fort Goedehoop), Senya Beraku

Andre handelsforter 
 Christiansborg (fort), 
 Fredensborg (fort)

Eksterne henvisninger

 Ghana Place Names: Forts & Castles (betydninger og oprindelse navne (engelsk))

Verdensarvsområder i Afrika
Ghanas geografi
Slaveri
Ghanas historie
Pietro Giannone (historiker)

Pietro Giannone (7. maj 1676 – 17. marts 1748) var en italiensk historiker.

Giannone blev født i den neapolitanske landsby Ischitella. Hans universitetsstudium var jura; han nedsatte sig som sagfører i Napoli og tjente som sådan en ikke ringe formue. Sit otium anvendte han til historisk forskning, og efter 20 års arbejde så hans Storia civile del Regno di Napoli lyset i 1723.

Dette værk indbragte sin forfatter megen ære, men også megen forfølgelse, nemlig fra gejstlighedens side. Nogle personer af denne stand forargedes over dets frisindede ånd, fik folkestemningen vendt imod det og opnåede så god støtte ved det romerske hof, at Giannone måtte forlade Napoli efter at være blevet lyst i band af stadens ærkebiskop.

I Wien fandt han tilflugt; kejser Karl 6. tog ham under sin beskyttelse og gav ham en årpenge. Da den senere spanske konge Karl 3. var blevet konge i Napoli og indførte en mere liberal regeringsform, begav Giannone sig tilbage til sit fædreland; men på rejsen lagde hans klerikale modstandere ham talrige hindringer i vejen.

Han måtte holde sig skjult i Modena, blev udvist af Turin, og da han endelig havde fundet ro i Geneve, lokkede en piemontesisk hofmand ham forrædersk over på savojisk grund, hvor han arresteredes. Han sad i fængsel lige til sin død, der indtraf i citadellet i Turin. På det sidste afsvor han de calvinistiske anskuelser, han havde ytret, mens han levede i Schweiz, og tog sine angreb på Romerkirken tilbage; som ægte sydbo havde han overhovedet aldrig kastet iagttagelsen af de katolske skikke over bord.

Den neapolitanske regering udtalte i stærke udtryk sin højagtelse for "den største, nyttigste og uretfærdigt forfulgte mand, som dette rige har frembragt i vort århundrede", idet den tilstod hans søn en pension.

Hans store, ovenfor omtalte værk er væsentlig en forfatningshistorie, angående både Napoli verdslige og kirkelige forhold, trods sine unægtelige mangler en dygtig jurists tankeklare arbejde, afgjort tagende parti for den oplyste, liberale absolutisme mod præstevælden. Det udkom i 4 kvartbind i Napoli 1723, siden blandt andet sammesteds i 1770 med tilføjelse af hans Opere postume m. m. Hans øvrige skrifter er Lettera intorno al dominio del mare adriatico (1734), Il Triregno, ossia del regno del cielo, della terra e del papa (udgivet ved Pierantoni, 3 bind 1858).

De skarpe og vittige stridsskrifter, hvori Giannone forsvarede sit arbejde, samledes i 2 bind (1. bind, Lausanne 1760, 2. bind, London 1766). Hans selvbiografi Autobiografia di Pietro Giannone, i suoi tempi e la sua prigonia blev udgivet i 1890 af Pierantoni.

Kilder 

 

Historikere fra Italien
Selvbiografer fra Italien
Personer i 1600-tallet
Personer i 1700-tallet
Personer i oplysningstiden
Salmonsens
Mundr

Ordet mundr (oldnordisk) har oprindelig to betydninger:
brudekøbesum eller
mund: Hånd eller myndighed,(German.: mundium), der i ældre tid beskrev slægtens myndighed over fruentimmer. 

Frieren købte for en vis købesum myndigheden (mundium) over et fruentimmer af hendes frænder; den tilfaldt hos longobarderne og hos saxerne frænderne selv. Ifølge Saxo var det også gammel skik hertillands at give konen en personlig medgift, en dos, som ikke var en fingeret købesum, men en virkelig sum, som (oprindelig) tilfaldt konen selv; Frode Ejegod skal således have befalet de overvundne folkeslag i egnene omkring Østersøen at handle lige sådan i forhold til overvundne fruentimmer »ac ne quis uxorem nisi emptitiam duceret (ex imitatione Danorum)«

Litteratur 

Gunnora Hallakarva: Courtship, Love and Marriage in Viking Scandinavia
Part IV: Negotiating the Marriage http://celyn.drizzlehosting.com/mrwp/vikwed4.txt 

Johannes Efraim Larsen: SAMLEDE SKRIFTER FØRSTE BIND: Yderligere Undersøgelse over Kong Christian II's Love. — Bidrag til de gamle danske Provindsiallovbøgers Histore. — To retshistoriske Anmeldelser. — Retshistoriske Forelæsninger 1853—1855. Gyldendal  1857-61 hos Google books.

Traditioner
Vikingetid
Righteous Brothers

The Righteous Brothers var en amerikansk popduo, der bestod af Bill Medley og Bobby Hatfield. Duoen fik sit gennembrud med "You've Lost That Lovin' Feelin'" i 1965, produceret af Phil Spector og hittede året efter med en coverversion af "Unchained Melody".

Duoen blev dannet i 1962 i Californien og et prominent eksmepel på såkaldt blue-eyed soul, dvs. hvide musikere, der fremfører soul inspireret af sorte musikere. I slutningen af 1960'erne gik gruppen hvert til sit og påbegyndte mindre vellykkede solokarrierer. De blev genforenet i 1974 og var aktive som gruppe frem til Hatfields død i november 2003.

I 2003 blev de optaget i Rock and Roll Hall of Fame.

Etableret i 1962
Musikgrupper opløst i 2003
Popgrupper fra USA
Duoer
Leo Sayer

Leo Gerard Hugh Sayer (født 21. maj 1948 i Shoreham-by-Sea, Sussex) er en engelsk Grammy-vindende singer-songwriter, musiker og entertainer, der står bag adskillige hitsingler. 

Hans første store hit var "You Make Me Feel Like Dancing" fra 1976, der lå nr. 1 på både den britiske UK Singles Chart, amerikanske Billboard Top 100 og canadiske singlehitliste.

Eksterne henvisninger 

 Leo Sayers hjemmeside

Singer-songwritere fra Storbritannien
Musikere fra England
Hammeren (flertydig)

Hammeren kan hentyde til flere artikler:
 Hammeren – et areal og et ejerlav i Allinge-Sandvig Sogn, Bornholms Regionskommune
 Hammeren (Sorø Kommune) – en bebyggelse i Lynge Sogn, Sorø Kommune
 Hammeren (by), en by i provinsen Hedmark i Norge
 Hammeren (skib fra 1936), et skib fra Hammerhavnen (Bornholm)
 Hammeren (skib fra 1962), et skib fra Hammerhavnen (Bornholm)
 Hammerknuden – også kaldet Hammeren, klippe på Bornholms nordspids
 Hammeren Fyr, et fyr på Bornholm
Henrik Herløv Lund

Henrik Herløv Lund (20. november 1950) er cand.scient.adm. fra RUC og tidligere medlem Den Alternative Velfærdskommission. Lunds arbejde tjener med hans egne ord "til forsvar for den danske velfærdsmodel og sker i en kritik af nyliberalismen".

Referencer 

Foredragsholdere fra Danmark
Louis Bertrand

Louis Marie Émile Bertrand (født 20. marts 1866 i Spincourt, Meuse, død 6. december 1941) var en fransk forfatter.

Bertrand var 1891-1900 gymnasiallærer i Algier, hvor han hentede impulser og motiver til sine romaner, der behandler den latinske races kår og brydninger i Algier, Spanien og Frankrig: Le sang des races (1899) omhandler de spanske indvandrere i Algier,
La cina (1901) den antisemitiske bevægelse i Algier, Le rival de Don Juan (1903) denne figurs modernisering i samtidens Spanien, Pépète le bienaimé (1904) samme tema i det algierske folkeliv.

L'invasion (1907) giver et grundigt og fortræffeligt billede af italienskt arbejderliv i Marseille. Hans værk La fin du classicisme et le retour à l'antique (1897) betonede forskellen mellem fransk pseudoklassicisme og den virkelige antikkens verden. I La Gréce du soleil et des paysages (1908) giver han levende billeder af det moderne Hellas. Han har også virket som litterær kritiker (se blandt andet bogen Idées et Portraits 1927) og gjort sig fortjent som Flaubertforsker og udgiver af dennes værker.

Romanforfattere fra Frankrig
Litteraturkritikere fra Frankrig
Bertrand

Bertrand er et franskt efternavn, der henviser til blandt andre:

 Alexandre Bertrand
 Henri Bertrand
 Jean Bertrand
 Joseph Bertrand
 Louis Bertrand
Joseph Bertrand

Joseph Louis François Bertrand (født 11. marts 1822 i Paris, død 3. april 1900) var en fransk matematiker.

Bertrand blev 1862 professor i matematisk fysik ved Collège de France og var fra 1874 sécrétaire perpétuel ved
Videnskabernes Akademi i Paris. 1884 optog Det Franske Akademi ham som medlem.

Bertrand har skrevet ypperlige lærebøger både for den højere og for den mere elementære undervisning. Der findes desuden i Journal de l'école politique, Liouvilles Journal og Comptes rendus de l'Académie des Sciences mange afhandlinger af ham, der behandler geometri, funktionslære, talteori, mekanik og matematisk fysik.

I sine senere år beskæftigede han sig med historiske arbejder, særlig store matematikeres biografier.

Eksterne henvisninger 

Matematikere fra Frankrig
Kamille (Matricaria)

Kamille (Matricaria) er en slægt med arter, der er udbredt i Sydafrika, Nordafrika, Mellemøsten, Kaukasus, Centralasien, det Indiske Subkontinent, Østasien, Nordamerika og Europa. Det er én- eller flerårige urter med behageligt krydret duft. Væksten er krybende, opstigende eller opret og tæt forgrenet. Stænglerne er svagt furede og klæbrige med spredstillede blade. Bladene er flerdobbet fjersnitdelte med linjeformede, fint rundtakkede småblade. Blomsterne er samlet i endestillede kurve, der i visse tilfælde har randkroner og i andre ikke. Skivekronerne er rørformede med 4 eller 5 små tænder ved randen. Frugten er en nød uden fnok.

 Vellugtende kamille (Matricaria recutita)
 Skivekamille (Matricaria discoidea)

 Matricaria aurea
 Matricaria chamomilla
 Matricaria nigellifolia

Kurvblomst-familien
Joe Flaherty

Joe Flaherty (født 21. juni 1941) er en amerikansk-canadisk skuespiller og komiker. Han er bedst kendt for sit arbejde på den canadiske sketchkomedie SCTV, fra 1976 til 1984, og som Harold Weir i Freaks and Geeks fra 1999-2000. Han er i øjeblikket dommer på The Second City's Next Comedy Legend.

Flaherty blev født Joseph O'Flaherty i Pittsburgh, Pennsylvania i USA men flyttede til Chicago, hvor han startede sin komedie karriere med Second City Theater som Joe O'Flaherty. Efter syv år i Chicago, flyttede han til Toronto for at hjælpe med at etablere Toronto Second City teatertruppen. I løbet af disse år var han en af de oprindelige forfattere/kunstnere på SCTV, hvor han tilbragte otte år i showet og spille karaktere som Big Jim McBob (fra Farm Film rapport fame) Grev Floyd/Floyd Robertson og stationejer/manager Guy Caballero, der transporterer sig rundt i en kørestol simpelthen på grund af "respekten" deri.

Andre mindeværdige Flaherty karakterer inkluderer den følelsesmæssige talkshow-vært Sammy, den rørstrømske, forsumpede privat-saxofonist Vic Arpeggio, den aggressiv foredragsholder Norman Gorman, den nærsynede offentlige tv-vært Hugh Betcha og den vanvittige ex-fange Rocco.

SCTV indstillede produktionen i 1984.

I 1999 sluttede Flaherty sig til rollebesætningen på Freaks and Geeks, en NBC timelangt dramakomedie, hvor han spillede Harold Weir, den opfarende far til to teenagere. På trods af en dedikeret kultstatus, varede den kun 1 sæson. Han gjorde optrædener på CBS sitcom The King of Queens som Fader McAndrew, præst ved Heffernans 'kirke.

Flaherty's brødre er komedieforfatterne David og Paul Flaherty (sidstnævnte er en skribent på SCTV). Han har en datter og en søn ved navn Gudrun Flaherty og Gabriel Flaherty.

I sæson 8 af Family Guy, spillede Joe atter Western Union Man i "Something, Something, Something, Dark Side".

Discography 
 Count Floyd (1982) (RCA)

Eksterne henvisninger 
 

Komikere fra USA
Skuespillere fra Pennsylvania
Personer fra Pittsburgh
Conradi

Conradi er et efternavn, der henviser til blandt andre:

 Andreas Christian Conradi – norsk læge
 August Conradi – tysk komponist
 Bent Conradi – dansk skuespiller
 Birgit Conradi – dansk skuespillerinde
 Georg Johannes Conradi – tysk præst
 Hermann Conradi – tysk forfatter
 Johan Christian Conradi – dansk arkitekt
 Johan Gottfried Conradi – norsk musiker
 Denise Conradi – dansk production designer og scenograf
Vellugtende kamille

 
Vellugtende kamille (Matricaria recutita) er en 20-60 centimeter høj plante. Den er i udpræget grad en pionerplante, der tillige har fundet udbredt anvendelse som lægeplante til sårrensning, øjenbadning, mundskylning og som en mild sovemedicin. Den vokser vildt på oftest vandlidende agerjord, men er aftagende i hyppighed. Alle overjordiske dele af planten dufter kraftigt af kamille.

Beskrivelse 
Vellugtende kamille er en enårig, urteagtig plante med en opret, grenet vækst. Skuddet er svagt furet og klæbrigt. Det bærer spredtstillede blade, som er flerdobbelt fjersnitdelte med trådtynde, tilspidsede småblade. Begge bladsider er lysegrønne.

Blomstringen finder sted i juli-september, hvor man finder blomsterne samlet i endestillede kurvblomster. Kurvebunden er hul og kegleformet med gule, rørformede skiveblomster og hvide, tungeformede randkroner. Begge slags blomster er 5-tallige. Frugterne er nødder.

Rodsystemet består af en kraftig, lodret pælerod og et stort antal siderødder.

Højde x bredde og årlig tilvækst: 0,50 x 0,25 m (50 x 25 cm/år).

Hjemsted 

Arten var oprindeligt udbredt i Syd- og Sydøsteuropa, men er nu naturaliseret over hele det øvrige Europa, Nordamerika og Australien. Den er knyttet til opgivne marker og langs vejkanter, hvor der er fuld sol og en fugtbevarende, gerne kalkfattig, men næringsrig jord. Den er indikatorart for ler i jorden.

I Danmark er den sjælden. Den findes oftest på vandlidende agerjord, men er mindre almindelig end førhen.

På strandengen ved Avernakke på Fejø findes arten sammen med bl.a. agertidsel, almindelig agermåne, gederams, almindelig røllike og tætblomstret hindebæger<ref>{{Cite web |url=http://fejoe2000-2010.dk/dokumenter/natur.asp |title=Jan Ethelberg: Fejøs natur |access-date=17. januar 2011 |archive-date= 9. februar 2011 |archive-url=https://web.archive.org/web/20110209174206/http://www.fejoe2000-2010.dk/dokumenter/natur.asp |url-status=dead }}</ref>

 Indholdsstoffer 
Planten indeholder 0,3-1,5 % æteriske olier, der er sammensat af α-bisabolol (5-70 %), bisabololoxiderne A, B og C (henholdsvis 5-60, 5-60 og 0-8 %), β-farnesen (7-45 %), cis-og trans-dicycloæter (2-30%), sammen med guaian-derivaterne spathulenol (cirka 1 %) og chamaviolin. Anvendelse 
Arten bruges i form af et vandigt udtræk fra de tørrede blomster som en let og mild form for desinfektionsmiddel til betændelser i øjne, på hud og i mund. De tørrede blomster fungerer som inhalation ved svær hoste og åndedrætsbesvær. Endelig bruger mange kamillete som en mild sovemedicin. Det her nævnte skal tages som en oplysning om, hvad folk gør, men ikke som anbefaling af en medicin. Se lægelige forbehold.

 Se også 
 Lugtløs kamille

 Note 

 Kilder 
 Signe Frederiksen et al., Dansk flora'', 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lægeplanter